रायगढ़. क्राइम ब्रांच व धरमजयगढ़ पुलिस ने संयुक्त रूप से कार्रवाई करते हुए तेजपुर स्थित एक टायर दुकान में छापामार कार्रवाई की है। जहां से पुलिस ने 14 ड्रम में भरी 2800 लीटर अवैध मिट्टी तेल मिली है। पुलिस ने इस मामले में टायर दुकान संचालक के खिलाफ कार्रवाई करते हुए उसे रिमांड में जेल भेज दिया है। घटना धरमजयगढ़ थाना क्षेत्र की है। पुलिस से मिली जानकारी के अनुसार दुर्ग निवासी राजेन्द्र साव पिता नकुललाल साव 40 वर्ष हाल मुकाम तेजपुर अमृतलाल ढाबा के पास लंबे समय से मिट्टी तेल की हेराफेरी व सप्लाई का काम कर रहा था।